

Praćenje socijalne uključenosti u Republici Srbiji – Indikatori socijalne zaštite i socijalne sigurnosti

**Izdavač:**

Tim za socijalno uključivanje i smanjenje siromaštva

Vlada Republike Srbije

**Autorka:**

Gordana Matković

**Urednica:**

Biljana Mladenović

**Dizajn i priprema:**

Dalibor Jovanović (prelom), Miloš Radulović (korice)



Vlada



Republike

Srbije

**PODRŠKA:** Izrada publikacije omogućena je sredstvima Švajcarske agencije za razvoj i saradnju u okviru projekta „Podrška unapređenju procesa socijalnog uključivanja u Republici Srbiji”.

**NAPOMENA:** Ova publikacija ne predstavlja zvaničan stav Vlade Republike Srbije. Svi pojmovi upotrebljeni u publikaciji u muškom gramatičkom rodu obuhvataju muški i ženski rod lica na koja se odnose.

SADRŽAJ

[1. SKRAĆENICE 1](#_Toc486930345)

[2. UVOD 2](#_Toc486930346)

[3. EU POKAZATELJI 3](#_Toc486930347)

[4. PREDLOG NACIONALNO SPECIFIČNIH I DODATNIH INDIKATORA 5](#_Toc486930348)

[5. TABELARNI PRIKAZ EU INDIKATORA SOCIJALNE ZAŠTITE I SOCIJALNE SIGURNOSTI 8](#_Toc486930349)

[6. TABELARNI PRIKAZ PREDLOGA NACIONALNO SPECIFIČNIH I DODATNIH INDIKATORA SOCIJALNE ZAŠTITE I SOCIJALNE SIGURNOSTI 10](#_Toc486930350)

[7. LITERATURA 12](#_Toc486930351)

# SKRAĆENICE

**APD** – Anketa o potrošnji domaćinstava

**BDP per capita** – bruto društveni proizvod po glavi stanovnika

**DG ECFIN** –Directorate General for Economic and Financial Affairs

**ESSPROS** – Evropski sistem objedinjene statistike socijalne zaštite / European System of Integrated Social Protection Statistics

**EU** – Evropska unija / European Union

**GFS** – Government Finance Statistics

**MMF** – Međunarodni monetarni fond

**PPS** – standardi kupovne moći / Purchasing Power Standards

**SDG** – ciljevi održivog razvoja / Sustainable Development Goals

**SILC** – Anketa o prihodima i uslovima života / Survey on Income and Living Conditions

**SPPM** – Praćenje učinka socijalne zaštite / Social Protection Performance Monitor

# UVOD

U Srbiji se socijalna zaštita i socijalna sigurnost[[1]](#footnote-1) obezbeđuju kroz socijalno osiguranje i različita novčana i nenovčana davanja i usluge iz sistema socijalne i dečije, kao i iz boračko-invalidske zaštite. Socijalno osiguranje obuhvata penzijsko-invalidsko osiguranje, zdravstveno osiguranje i osiguranje za slučaj nezaposlenosti. Prava iz penzijsko-invalidskog osiguranja i zdravstvena zaštita se delimično finansiraju i iz budžeta. Najveći deo socijalnih davanja se obezbeđuje na nacionalnom nivou i finansira se iz budžeta.

**Grafikon 1. Socijalna zaštita i socijalna sigurnost u Srbiji**

Evropska unija je razvila veliki broj indikatora za ocenu i praćenje sistema socijalne zaštite i socijalne sigurnosti. Među indikatorima, jedan manji broj se odnosi na sagledavanje socijalne zaštite i socijalne sigurnosti u celini. U tekstu koji sledi i poglavlju 5 su analizirani EU indikatori koji pre svega omogućavaju da se proceni i prati obim intervencije i održivost sistema socijalne zaštite i socijalne sigurnosti, kao i efektivnost socijalnih transfera. U poglavljima 4 i 6 su predstavljeni predloženi nacionalno specifični indikatori, ali i dodatni indikatori koji su razrađeni u pojedinim evropskim dokumentima.

# EU POKAZATELJI

**Rashodi za socijalnu zaštitu i socijalnu sigurnost** su svakako jedan od najvažnijih pokazatelja ***obima intervencije*** koja omogućava građanima zaštitu i sigurnost uz pomoć različitih novčanih i nenovčanih socijalnih davanja i usluga.

Osim ukupnih rashoda, u okviru različitih portfolia, prate se:

* udeo rashoda u BDP-u;
* bruto i neto[[2]](#footnote-2) rashodi;
* struktura rashoda po funkciji/riziku: invaliditet, bolest i zdravstvena zaštita, starost, gubitak izdržavaoca/preživeli izdržavani članovi porodice, porodica/deca, stanovanje, socijalna isključenost; i
* projektovani rashodi.

U bazi podataka Eurostata[[3]](#footnote-3) mogu se naći podaci o rashodima u nacionalnoj valuti iskazani u PPS, PPS po stanovniku, u Evrima, Evrima po stanovniku itd. U bazi su prezentovani i podaci za Srbiju od 2010. godine.

Projektovani rashodi omogućavaju sagledavanje dimenzije ***održivosti***, a formulisani su kao ukupni socijalni rashodi povezani sa starenjem stanovništva (pokazatelj 2 u poglavlju 5). Ovi Podaci se objavljuju u publikaciji Evropske komisije *Izveštaj o starenju – Ekonomske i budžetske projekcije za 28 EU zemalja članica (2013-2060)[[4]](#footnote-4)*.

Tri indikatora povezana sa rashodima uključena su među kontekstualne informacije koje su značajne za razumevanje komandne table indikatora u okviru programa *Praćenja učinka socijalne zaštite* uspostavljenog 2012. godine[[5]](#footnote-5).

**Uticaj socijalnih transfera** omogućava da se sagledaefektivnost sistema socijalne zaštite i socijalne sigurnosti. Efektivnost se procenjuje na osnovu smanjenja stope rizika siromaštva zahvaljujući socijalnim transferima. U socijalne transfere spadaju penzije (starosne i porodične), dečji dodaci i druga davanja za porodice sa decom, novčana socijalna pomoć, naknade za bolovanje i za invalidnost, pomoć za stanovanje i druga davanja[[6]](#footnote-6).

Moguća su dva modaliteta sagledavanja uticaja socijalnih transfera u zavisnosti od toga da li su penzije (starosne i porodične) uključene u prihode domaćinstva ili se računaju kao socijalni transferi. U većini dokumenata EU, starosne i porodične penzije se uključuju u prihode, jer se smatra da ove naknade samo predstavljaju redistribuciju dohotka tokom životnog ciklusa[[7]](#footnote-7).

Pored uticaja socijalnih transfera na opštu populaciju, računa se i uticaj na pojedine starosne grupe. Kada se sagledava efektivnost transfera za decu, penzije se uključuju u prihode domaćinstva.

I ovaj indikator se prati u okviru više portfolija, a u sklopu komandne table pokazatelja se računa i za Srbiju (penzije su uključene u prihode).

# PREDLOG NACIONALNO SPECIFIČNIH I DODATNIH INDIKATORA

Od nacionalno specifičnih indikatora u oblasti socijalne zaštite i socijalne sigurnosti predložena su dva.

Prvi se tiče praćenja ***rashoda prema metodologiji statistike državnih finansija MMF*** (GFS *Government Finance Statistics)*, koju primenjuje i Ministarstvo finansija Republike Srbije od 2008. godine[[8]](#footnote-8), a drugi pokazuje uticaj socijalnih transfera na smanjenje apsolutnog siromaštva. Predlog drugog indikatora zasniva se na uverenju da je u Srbiji značajno da se sagleda i koliko socijalni transferi umanjuju stopu siromaštva, odnosno udeo pojedinaca koji ne mogu da zadovolje bazične potrebe.

Za dodatne indikatore se predlažu oni koji se tiču ***strukture rashoda prema tipu transfera*** (prema ESSPROS metodologiji). Za pojedine analize značajno je, naime, i da se odvojeno analiziraju i prate rashodi za novčana i nenovčana davanja, kao i za transfere koji se dodeljuju uz proveru i bez provere materijalnog stanja (tzv. kategorijska univerzalna davanja i naknade), i to prema vrstama rizika/funkcijama. Baza Eurostata u prikazu ovih podataka i indikatora obuhvata i Srbiju.

Najzad kao dodatni, ali i nacionalno specifični indikatori, izdvajamo i sledeće: ***uticaj socijalnih transfera na nejednakost*** i ***uticaj socijalnih transfera s obzirom na dubinu siromaštva.*** Kada se računaju na osnovu dohotka i SILC podataka, ovi indikatori se mogu uzeti kao „dodatni“, a kada se računaju po potrošnji i na osnovu APD-a, kao nacionalno specifični. Prvi od navedena dva indikatora pokazuje koliko socijalni transferi smanjuju Gini koeficijent[[9]](#footnote-9), a drugi koliko smanjuju dubinu siromaštva (efektivnost s obzirom na jaz siromaštva).

Na kraju ovog pregleda treba ukazati i na napor koji Evropska komisija ulaže da bi se sagledala efikasnost i efektivnost alokacije resursa za socijalnu zaštitu i socijalnu sigurnost. U izveštaju *Sistemi socijalne zaštite u EU: finansijski aranžmani i efikasnost i efektivnost alokacije resursa* (2015) načinjen je pokušaj da se predloži metodologija koja prevazilazi ograničenja koja nameću pojedinačni ishodi. Otuda je izrađen poseban okvir za analizu učinka u oblasti socijalne zaštite i socijalne sigurnosti koji omogućava integrisan pristup[[10]](#footnote-10).

Za četiri oblasti socijalne politike (penzije, nezaposlenost, porodica/deca i socijalna isključenost/stanovanje) izdvojeni su najvažniji pokazatelji i ciljevi na koje oni upućuju, a zatim su izrađeni tzv. radar grafikoni koji omogućavaju da se sagledaju odstupanja i razlike između zemalja.


Tako su na primer u oblasti porodica/deca kao najvažniji indikatori izdvojeni sledeći:

|  |  |  |  |
| --- | --- | --- | --- |
|  | **Pokazatelj** | **Tip** | **Cilj na koji se odnosi** |
| 1. | Bruto rashodi za novčana davanja po detetu (0-17) u odnosu na BDP per capita | Rashodi |  |
| 2. | Bruto rashodi za davanja u naturi po detetu (0-17) u odnosu na BDP per capita | Rashodi |  |
| 3. | Ekvivalentni raspoloživi dohodak porodica sa decom u odnosu na sva domaćinstva | Pokazatelj ishoda | Adekvatan dohodak porodica sa decom |
| 4. | Stopa rizika siromaštva dece | Pokazatelj ishoda | Prevencija siromaštva dece |
| 5. | Udeo dece koja žive u uslovima izrazite materijalne deprivacije | Pokazatelj ishoda | Prevencija siromaštva dece |
| 6. | Smanjenje rizika siromaštva dece zahvaljujući socijalnim transferima | Pokazatelj ishoda | Prevencija siromaštva dece |
| 7. | Udeo dece starosti 0-3 u predškolskim ustanovama | Pokazatelj ishoda | Razvoj dece/participacija roditelja na tržištu rada |
| 8. | Udeo dece starije od 3 godine do školskog uzrasta koja pohađaju predškolske ustanove | Pokazatelj ishoda | Razvoj dece/participacija roditelja na tržištu rada |
| 9. | Stopa zaposlenosti žena (20-49) sa decom mlađom od 6 godina | Pokazatelj ishoda i kontekst | Participacija roditelja na tržištu rada |
| 10. | Udeo žena (20-49) koje su primorane da rade nepuno radno vreme | Pokazatelj ishoda i kontekst | Participacija roditelja na tržištu rada |

Izvor: Social Protection Committee and the European Commission Services (2015)


Naredna dva radar grafikona jasno ilustruju razlike po zemljama i među zemljama istočne i severne Evrope u oblasti dečije i porodične zaštite.

**Grafikon 2. Razlike među zemljama istočne Evrope**



Izvor: Social Protection Committee and the European Commission Services (2015)

**Grafikon 3. Razlike među zemljama severne Evrope**



Izvor: Social Protection Committee and the European Commission Services (2015)

Analiza svih oblasti socijalne politike omogućava sagledavanje i celine sistema socijalne zaštite i socijalne sigurnosti pojedinih zemalja, a u izveštaju se navodi da se očekuje da ovaj okvir u budućnosti bude prihvaćen kao komplementaran mehanizam za praćenje socijalnih trendova u EU[[11]](#footnote-11). Primena predloženog mehanizma i izrada radar grafikona omogućila bi dodatne uvide i kompleksnije praćenje oblasti socijalne zaštite i socijalne sigurnosti i u Srbiji.

# TABELARNI PRIKAZ EU INDIKATORA SOCIJALNE ZAŠTITE I SOCIJALNE SIGURNOSTI

|  |  |  |  |  |  |
| --- | --- | --- | --- | --- | --- |
|  | **Indikator i dimenzija** | **Portfolio i tip indikatora** | **Definicija** | **Izvor** | **Komentar** |
| 1. | Rashod za socijalnu zaštitu,  tekući, po funkciji, bruto i neto  Dimenzija: *Indikator obima i prirode intervencije putem socijalne politike*  Ukupni rashodi za socijalnu zaštitu (% BDP)  Ukupni rashodi i rashodi po funkciji/riziku | I Sveobuhvatni portfolio  *Kontekstualne informacije*  II Penzijski portfolio /Drugi cilj održive penzije  *Sekundarni indikator*  III Komandna tabla indikatora    *Kontekstualne informacije* | Ukupni rashodi i rashodi po funkciji/riziku: invaliditet, bolest i zdravstvena zaštita, starost, gubitak izdržavaoca/preživeli izdržavani članovi porodice, porodica/deca, stanovanje, socijalna isključenost. | ESSPROS | U bazi podataka Eurostat predstavljeni su i podaci za Srbiju  u dve tabele:  appsso.eurostat.ec.europa.eu/nui/show.do?dataset=spr\_exp\_sum&lang=en  appsso.eurostat.ec.europa.eu/nui/show.do?dataset=spr\_net\_ben&lang=en. |
| 2. | Ukupni socijalni rashodi – tekući i projektovani  Dimenzija: *Finansijska održivost sistema socijalne zaštite* | I Sveobuhvatni portfoli  *Primarni indikatori*  II Komandna tabla indikatora  *Kontekstualne informacije* | Ukupni socijalni rashodi povezani sa starenjem stanovništva (na primer za penzije, zdravstvenu zaštitu, dugotrajnu negu, obrazovanje i transfere za nezaposlene), tekući (% BDP) i projekcija promene učešća u BDP-u (u procentnim poenima) (2010-20-30-40-50). | Komitet za ekonomsku politiku i radna grupa za starenje.  Nacionalni računi. | Podaci se objavljuju u publikaciji Evropske komisije *Izveštaj o starenju – Ekonomske i budžetske projekcije za 28 EU zemalja članica (2013-2060)*  ec.europa.eu/economy\_finance/publications/european\_economy/2015/ee3\_en.htm. |
| 3. | Uticaj socijalnih transfera  Dimenzija*: Efektivnost sistema socijalne zaštite i socijalne sigurnosti* | I Portfolio socijalna uključenost  *Primarni indikatori*  SDG1  II Komandna tabla indikatora | Smanjenje stope rizika od siromaštva (u %) zahvaljujući socijalnim transferima. Računa se kao razlika između stope rizika od siromaštva pre i posle socijalnih transfera i iskazuje kao % u odnosu na stopu rizika pre transfera.  Računa se kao razlika između stope rizika od siromaštva pre i posle socijalnih transfera i iskazuje kao % u odnosu na stopu rizika pre transfera. Starosne i porodične penzije su uključene u prihod, a ne u socijalne transfere. | Eurostat – EU-SILC | U sklopu komandne table indikatora ovaj indikator se računa i za Srbiju (penzije su uključene u prihode).s  ec.europa.eu/eurostat/tgm/table.do?tab=table&init=1&language=en&pcode=tespm050&plugin=1.  Napomena 1: efektivnost s obzirom na stopu rizika siromaštva (postoji i efektivnost s obzirom na jaz siromaštva). |
| 4. | Uticaj socijalnih transfera po starosti (efektivnost)  Dimenzija: *Efektivnost sistema socijalne zaštite i socijalne sigurnosti za pojedine starosne grupe* | Portfolio socijalna uključenost  *Sekundarni indikator* | Smanjenje stope rizika od siromaštva (u %) zahvaljujući socijalnim transferima za starosne grupe 0-17 i 18-64. Računa se kao razlika između stope rizika od siromaštva pre i posle socijalnih transfera, kao % od stope rizika pre transfera. | Eurostat – EU-SILC | Uključivanje pokazatelja za starosnu grupu 18-64 zavisi od analize rezultata koji se dobijaju uvidom u obe opcije – i sa i bez penzija. |
| 5. | Uticaj socijalnih transfera (bez penzija) na smanjenje siromaštva dece  Dimenzija: *Efektivnost sistema socijalne zaštite i socijalne sigurnosti za decu* | Tematski Portfolio – Investiranje u decu  *Sekundarni*  *indikator* | Razlika u stopi rizika od siromaštva dece pre i posle socijalnih transfera. Starosne i porodične penzije su uključene u prihod. | EU-SILC | Preporučuje se poređenje sa istim pokazateljem za starosne grupe 18-64 i 65 i više. |

Napomena: na osnovu dokumenata Social Protection Committee Indicators Sub-Group (2015): *Portfolio of EU Social Indicators for the Monitoring of Progress Towards the EU Objectives for Social Protection and Social Inclusion - 2015 Update,* Publications Office of the European Union; Social Protection Committee (2012): *Social Protection Performance Monitor (SPPM) – Methodological Report by the Indicators Sub-Group of the Social Protection Committee;* Social Protection Committee (2016): *2015 Social Protection Performance Monitor (SPPM) dashboard results*.

# TABELARNI PRIKAZ PREDLOGA NACIONALNO SPECIFIČNIH I DODATNIH INDIKATORA SOCIJALNE ZAŠTITE I SOCIJALNE SIGURNOSTI

|  |  |  |  |  |  |
| --- | --- | --- | --- | --- | --- |
|  | **Pokazatelj** | **Portfolio i tip pokazatelja** | **Definicija** | **Izvor** | **Komentar** |
| 1. | Rashod za socijalnu zaštitu,  tekući, prema vrsti rashoda  Dimenzija: *Pokazatelj obima i prirode intervencije putem socijalne politike* | Nacionalno specifičan | Rashodi prema definiciji GFS MMF-a. | Ministarstvo finansija | Statistika državnih finansija MMF (Goverment finance statistic) a ne ESSPROS. |
| 2. | Uticaj socijalnih transfera  Dimenzija*: Efektivnost sistema socijalne zaštite i socijalne sigurnosti* | Nacionalno specifični | Računa se kao razlika između stope siromaštva pre i posle socijalnih transfera i iskazuje kao % u odnosu na stopu pre transfera. Starosne i porodične penzije su uključene u prihod, a ne u socijalne transfere. | APD |  |
| 3. | Rashodi za socijalnu zaštitu, prema tipu transfera i funkciji | Dodatni | Transferi, u naturi (uključujući usluge socijalne i zdravstvene zaštite) i novčani transferi.  Transferi uz proveru materijalnog stanja i bez provere materijalnog stanja.  Po funkciji/riziku invaliditet, bolest i zdravstvena zaštita, starost, gubitak izdržavaoca/preživeli izdržavani članovi porodice- porodica/deca, stanovanje, socijalna isključenost, bruto i neto. | ESSPROS | Računa se i za Srbiju u okviru baze podataka Eurostat:  [appsso.eurostat.ec.europa.eu/nui/show.do?dataset=spr\_net\_ben&lang=en](http://appsso.eurostat.ec.europa.eu/nui/show.do?dataset=spr_net_ben&lang=en). |
| 4. | Uticaj socijalnih transfera na nejednakost  Dimenzija: *Efektivnost s obzirom na nejednakost* | Dodatni i nacionalno specifični  SDG10 | Razlika između Gini koeficijenta pre socijalnih transfera i Gini koeficijenta nakon socijalnih transfera (penzije uključene u socijalne transfere). | SILC  APD | Pokazuje procenu uticaja socijalne politike i penzijskog sistema na dohodovnu nejednakost. |
| 5. | Uticaj socijalnih transfera s obzirom na dubinu siromaštva  Dimenzija: *Efektivnost s obzirom na jaz (rizika) siromaštva* | Dodatni i nacionalno specifični | *(Ej): Ej = (PJprest – PJposlest) / Pjprest*  *PJprest* je prosečan jaz između praga (rizika) siromaštva i raspoloživog dohotka domaćinstava pre socijalnih transfera.    *PJposlest* je prosečan jaz između praga (linije) siromaštva i raspoloživog dohotka domaćinstava posle socijalnih transfera. | SILC  APD | Pored efektivnosti u odnosu na rizik siromaštva može da se meri i efektivnost u odnosu na to koliko socijalni transferi smanjuju dubinu siromaštva. |

# LITERATURA

1. European Commission (2009): Portfolio of Indicators for the Monitoring of the European Strategy for Social Protection and Social Inclusion – 2009 update.
2. European Commission (2014): Living Conditions in Europe, 2014 Edition. Eurostat statistical books.
3. European Commission (2016): European Semester Thematic Fiche: Poverty and Social Exclusion.
4. European Commission (DG ECFIN) and Economic Policy Committee (Ageing Working Group) (2015): The 2015 Ageing Report Economic and Budgetary Projections for the 28 EU Member States *(2013-2060.* Luxembourg: Publications Office of the European Union.
5. Social Protection Committee (2012): Social Protection Performance Monitor (SPPM) – Methodological Report by the Indicators Sub-Group of the Social Protection Committee.
6. Social Protection Committee and the European Commission Services (2015): Social Protection Systems in the EU: Financing Arrangements and the Effectiveness and Efficiency of Resource Allocation . Luxembourg: Publications Office of the European Union.
7. Vlada Republike Srbije (2014): Drugi nacionalni izveštaj o socijalnom uključivanju i smanjenju siromaštva u Republici Srbiji *.* Beograd: Tim za socijalno uključivanje i smanjenje siromaštva.

1. U Srbiji se pod pojmom socijalna zaštita podrazumeva samo jedan manji deo prava i usluga koji su formulisani Zakonom o socijalnoj zaštiti. Da bi se izbegla zabuna, sveobuhvatna socijalna zaštita (prikazana na Grafikonu 1, za koju se u EU koristi engleski izraz *social protection*) u ovom dokumentu se naziva socijalna zaštita i socijalna sigurnost. [↑](#footnote-ref-1)
2. Neto rashodi se dobijaju kada se od bruto rashoda oduzmu porezi koje pojedinci plaćaju na socijalne transfere u pojedinim zemljama. Preuzeto sa: ec.europa.eu/eurostat/cache/metadata/en/spr\_esms.htm. [↑](#footnote-ref-2)
3. http://ec.europa.eu/eurostat/data/database [↑](#footnote-ref-3)
4. European Commission (DG ECFIN) and Economic Policy Committee (Ageing Working Group) (2015): The 2015 Ageing Report Economic and Budgetary Projections for the 28 EU Member States (2013-2060). [↑](#footnote-ref-4)
5. Social Protection Committee (2012): Social Protection Performance Monitor (SPPM) – Methodological Report by the Indicators Sub-Group of the Social Protection Committee, p. 8. [↑](#footnote-ref-5)
6. ec.europa.eu/eurostat/statistics-explained/index.php/Glossary:Social\_transfers. [↑](#footnote-ref-6)
7. European Commission (2016): European Semester Thematic Fiche: Poverty and Social Exclusion, p. 6. [↑](#footnote-ref-7)
8. Videti npr. Tabela: Ekonomska klasifikacija izdataka za socijalnu pomoć i transfere stanovništvu u konsolidovanom bilansu države (Vlada Republike Srbije (2014), s. 97; European Commission (DG ECFIN) and Economic Policy Committee (Ageing Working Group) (2015). [↑](#footnote-ref-8)
9. European Commission (2014): Living Conditions in Europe, 2014 Edition. [↑](#footnote-ref-9)
10. Social Protection Committee and the European Commission Services (2015): Social Protection Systems in the EU: Financing Arrangements and the Effectiveness and Efficiency of Resource Allocation, p. 51. [↑](#footnote-ref-10)
11. Social Protection Committee and the European Commission Services (2015): Social Protection Systems in the EU: Financing Arrangements and the Effectiveness and Efficiency of Resource Allocation, p. 83. [↑](#footnote-ref-11)